Lav et referat af nedenstående tekst:

Tekst:
Selvom det er den sidste søndag i september, som normalt betyder, at Halvorsminde Efterskole i Hjørring er fyldt med mennesker, så er det langt fra som det plejer at være. - Vi har ikke mulighed for at invitere folk ind i salen ligesom, vi plejer at gøre. Så videoer og online løsninger er de muligheder, der ligesom kunne hittes på, siger Jens Beerman, forstander på Halvorsminde Efterskole. Efterskoleforeningen har aflyst Efterskolernes Dag på grund af coronavirus. Derfor har skolen inviteret interesserede familier til at følge med på computerskærmen hjemmefra, mens nuværende elever online viser efterskolen frem. - Det er meget anderledes, men det var det eller intet arrangement, siger forstanderen. Phillip Bang Lauritzen, der er elev på Halvorsminde Efterskole, skulle normalt have vist skolen frem rent fysisk, men i stedet er han med til at svare på spørgsmål online. - Jeg tænker da, at det ville have været lidt mere optimalt, hvis de kunne komme herud og se det selv. Men jeg synes, det er rigtig godt alternativ, de er kommet på, siger han. Fremvisning gennem vinduerne Også på Aabybro Efterskole er det anderledes i år. Her forgår rundvisningen også online, dog stadig med mulighed for at komme forbi til et kig ind gennem vinduerne. - Altså det er lidt underligt, men jeg syntes det er ret godt alligevel, siger 15-årige Hilde Luthra Haven, der er taget hele vejen fra Ringsted for at se på efterskolen. Derfor er hun glad for, at der var mulighed et lille smugkig. - Det er jo selvfølgelig ikke det samme som at være derinde, men jeg har i hvert fald fået en rimelig god ide om, hvordan det ser ud, siger hun. Mere online i fremtiden I Hjørring på Halvorsminde Efterskole glæder forstanderen sig til, at de igen kan byde måske kommende elever og deres familier velkommen på skolen. Men arrangementet i dag har alligevel fået ham til at overveje mere online brug i fremtiden. - Jeg foretrækker nok en kombination nu af både online og fysisk fremmøde nu. I dag har vi gjort, som vi har, fordi vi er tvunget til det.  Men det kan jo godt give mening at supplerer med online. Nogle bor jo langt væk, og vi har jo også udenlandske elever, siger Jens Beerman.

Referat:
Det har længe været fast tradition, at den sidste søndag i september er lig med Efterskolernes Dag. Men i år har skolerne måtte tænke kreativt.